Hej Bolius

Jeg ville høre om der blev brugt asbest i beton /cement gulve fra1934 ? Jeg spørger fordi min kæreste og jeg skal overtage minsvigerfars bungalow fra 1934 hvor han har fortalt at støbegulve erlavet af cement , sand og grus og vand , er der asbest i denne type støbegulv ?

Mvh Linda


Vi skal renovere - kan der være asbest i støbt gulv fra 1934?
Hej Linda

Gulvet fra 1934 kan indeholde asbest -   
 Arbejdstilsynet skriver at fx  Magnesit (en blanding af magnesiumoxid og magnesiumklorid tilsat et fyldstof, fx asbest eller sand bruges bl.a. som gulvbelægning) kan indeholde op til 30% asbest og i stort omfang er anvendt som Fugefri, slidstærk gulvbelægning i boliger og fx badeværelser fra omkring 1920 til 1980 - især fra 1930 til 1970.  
 Asbestholdige materialer inden døre må man ikke selv fjerne,  så hvis i vil fjerne eller på på anden måde bearbejde gulvet skalarbejdet udføres af et godkendt firma, der kender til hvordan man håndterer asbest uden sundhedsrisiko.  
 Læs mere her: [Asbest i boliger](https://www.bolius.dk/asbest-i-boliger-17967)

